b'\n_START_ARTICLE_\nNotocacteae\n_START_SECTION_\nTuntomerkti\n_START_PARAGRAPH_\nTribuksen kasvit ovat enimm\xc3\xa4kseen yksivartisia, harvoin puu- tai pensasmaisia. Varsi on nivelet\xc3\xb6n, enimm\xc3\xa4kseen pallomainen, uurteinen tai kyhmyinen. Kukat kehittyv\xc3\xa4t kasvin villakarvojen peitt\xc3\xa4m\xc3\xa4\xc3\xa4n k\xc3\xa4rkeen ja ovat pieni\xc3\xa4 tai keskikokoisia, p\xc3\xa4iv\xc3\xa4ll\xc3\xa4 kukkivia, s\xc3\xa4teitt\xc3\xa4isi\xc3\xa4 tai vastakohtaisia. Kukkapohjuksessa on pieni\xc3\xa4 suomuja ja sukasten tai karvojen muodostamia tupsuja. Hedelm\xc3\xa4tyyppi on tavallisesti kuiva, harvoin marjamainen, ja avautuva tai avautumaton. Siemenet ovat pieni\xc3\xa4 tai keskikokoisia ja muodoltaan vaihtelevia; arpi ja siitereik\xc3\xa4 ovat toistensa yhteydess\xc3\xa4. Siemeness\xc3\xa4 on usein uloke (strofioli), ja joissakin on limainen vaippa.\n_START_SECTION_\nLevinneisyys\n_START_PARAGRAPH_\nTribus kasvaa Etel\xc3\xa4-Amerikan etel\xc3\xa4osassa.'